Eesti Muusikakoolide Liit
Eesti Muusikakoolide Liit (lühend EML) on aastal 1993 asutatud liit, mis ühendab 2024. aasta seisuga 86 muusika- ja kunstikooli. Põhikirja järgi on liidu eesmärgid järgmised: liikmete muusikaharidusliku töö- ja kutsealase tegevuse korraldamine ja koordineerimine; liikmete muusikakoolidele muusikaharidusliku õppekirjanduse ja –vahendite tellimine ning õppevahendite koostamine; muusikahariduse riiklike õppekavade ning arengukavade koostamises osalemine. Aastast 2001 on EML Euroopa Muusikakoolide Liidu (EMU) liige.